CELEX: 32015R2455
Language: sk
Date: 2015-12-21 00:00:00
Title: Vykonávacie nariadenie Komisie (EÚ) 2015/2455 z 21. decembra 2015 o zatriedení určitého tovaru do kombinovanej nomenklatúry

24.12.2015   
            
            
               SK
            
            
               Úradný vestník Európskej únie
            
            
               L 339/40
            
         VYKONÁVACIE NARIADENIE KOMISIE (EÚ) 2015/2455
   z 21. decembra 2015
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.
            
         
               (5)
            
            
               Výbor pre colný kódex nepredložil stanovisko v lehote stanovenej jeho predsedom,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov odo dňa nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. decembra 2015
      
         
            Za Komisiu
         
         
            v mene predsedu
         
         Heinz ZOUREK
         
            generálny riaditeľ pre dane a colnú úniu
         
      
   
   
      (1)  Ú. v. ES L 256, 7.9.1987, s. 1.
   
      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).
   
      PRÍLOHA
      
                  Opis tovaru
               
               
                  Zatriedenie (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Výrobok pozostávajúci z mäsa rôznych kôrovcov a mäkkýšov (v hmotnostných %):
               
               
                  1605 54 00
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 2 k 16. kapitole a znením číselných znakov KN 1605 a 1605 54 00.
                  Výrobok pozostáva z „morských plodov“ (mäsa rôznych kôrovcov a mäkkýšov), ktorých časť je surová alebo blanšírovaná (položka 0307), zatiaľ čo ďalšia časť je varená (položka 1605). Takýto výrobok sa považuje za prípravok vzhľadom na to, že varenie vylučuje zatriedenie do 3. kapitoly, keďže výrobok sa, hoci len čiastočne, pripravil postupom, ktorý sa v predmetnej kapitole neuvádza (pozri aj vysvetlivky k harmonizovanému systému k 3. kapitole, Všeobecne, piaty odsek).
                  Keďže prevláda hmotnosť sépií a kalmárov, výrobok sa zatriedi na základe uplatnenia poznámky 2 k 16. kapitole pod číselný znak KN 16. kapitoly zodpovedajúci prevažnej časti prípravku.
                  Výrobok sa preto má zatriediť pod číselný znak KN 1605 54 00 ako pripravené alebo konzervované sépie a kalmáre.
               
            
                  
                              —
                           
                           
                              chápadlá surových sépií a kalmárov
                           
                        
               
                  25
               
            
                  
                              —
                           
                           
                              plátky zo surových sépií a kalmárov
                           
                        
               
                  20
               
            
                  
                              —
                           
                           
                              krúžky zo surových sépií
                           
                        
               
                  20
               
            
                  
                              —
                           
                           
                              varené mladé venušky druhu Paphia undulata
                              
                           
                        
               
                  20
               
            
                  
                              —
                           
                           
                              blanšírované krevety
                           
                        
               
                  15
               
            
                  Výrobok je predkladaný v zmrazenom stave (pri teplote – 20 °C) vo vreckách s hmotnosťou 1 kg (čistá hmotnosť 800 gramov).